Nana Appiah Mensah

**Nana Appiah Mensah** ka bɛdegʋ buon o ye NAM1, anɛ Ghana nid kanɛ mɔr tʋʋma nam bɛdɛgʋ  ka lɛn an onɛ  sʋŋid nidib. Ba da du'a o nɛ yʋʋm tusir, kɔbʋs wai ne pisnii nɛ anu la, nwadis anu la ni, dabisa piiga nɛ ayʋobu la daar(May 16,1985). O ma yʋʋr buon Susie Ivy Brew, onɛ an Asʋʋm-mɛŋ tʋʋma gandaʋg Ghana sʋʋlim, ka o saam an Napoleon Mensah Abrompah,onɛ tum baŋ ni. O pʋa yʋʋri buon Rose Mensah, onɛ sʋʋe Rozzy's Collection, ka dʋa biribiŋ yinne.

## Tʋʋma
Nana Appiah Mensah da pinil o sʋʋm-mɛŋ tʋʋma ka mɔr gbanar ye o tiak diema yela (entertainment industry) Ghana sʋʋlim. Yʋma tusa ayi nɛ piiga nɛ ayuobu la ni, o da pinil Zylofon Media, linɛ  nyaŋi sʋŋ Ghana nidib banɛ mɔr yaam kati wae diema pʋʋgin ka kɛ ka yʋʋma nam nɛ diema yela nyaŋi kɛŋ tuon. Mensah dɔlis Zylofon Media ni. O maal suor ka banɛ an diema tʋmtʋmnib, nɛ yʋmyʋmnib, nɛ banɛ maan sini nam ka ba nyaŋi paali ba baŋir tis dunia wʋsa. yʋmyʋmnib banɛ ka o mi nɔkiba o tʋʋma ni la ba  sieba anɛ Shatta Wale, Stonebwoy, nɛ  Becca, nɛ Kumi Guitar, nɛ Joyce Blessing. Zylofon Media nɔbigi ba tʋʋma paae sini maanib (film industry)  kɛ ka banɛ ka nidib mi ba ka ba an sini maanib wʋʋ  Benedicta Gafah, nɛ Toosweet Annan, nɛ Nana Appiah mɛŋ paasi li pʋʋgin.

Linɛ paas on tʋm tʋʋm sieba di'ema pʋʋgin anɛ ye, Nana Appiah Mensah da tumtʋʋmsia, li sieba anɛ sanlima kuosug ne ya kuosug. Yʋʋm  tusa ayi, nɛ piiga nɛ anaasi la ni, o da pinil tʋʋm tʋʋm  kanɛ buon Menzgold la, ka li anɛ ba da daadi sanlima, ka kuosid sanlima, ka mɔr sanlima kɛn tɛŋzʋmʋsin kuosid. Ba mɛ da lɛn suad kuga wʋʋ sanlima, nɛ anzurifa nɛ bʋmpielig (diamonds) ka li da anɛ nwɛnnɛ liksuak suak zinig. Amaa, Menzgold da nyɛ yela bɛdɛgʋ. Banɛ gɔsid lʋgir nwa tʋʋma ka ti buon ye Ghana Securities and Exchange Commission la da guoe ba tʋʋma yʋʋm tusa ayi, nɛ piiga nɛ anii la, nwadis awai la ni (September 2018).

Mensah tʋʋma da ka diema yela nɛ sanlima tʋʋma maa nɛ. O da sʋŋ ka tʋma  tʋʋma bɛdɛgʋ, ka ba sieba an Zylofon Art Complex, nɛ Brew Marketing Consult, nɛ Star Mad Football Club, nɛ Zylofon Music nɛ Media Company Limited, nɛ Brew Energy Company Limited, nɛ G. Tech Automobile Service.

Nana Appiah Mensah tʋʋma da kɛn tuon ka o da sʋŋid nidib nɛ tɛŋ bibis nam ye ba nyaŋi nɔbig. Li da dɔlisnɛ Zylofon Arts Fund ligidi, ka o da suŋ banɛ an yʋmyʋmnib nɛ banɛ nan duod diema tʋʋma ni, nɛ sini maanib nɛ ligidi ye ba nyaŋi nɔbig. O paal o mɛŋ ye o bɔɔd temmaalig yela, bɔzugʋ, o da mɔr sʋŋiri tisid gbaʋŋ zamisig yela, nɛ laafi yela nɛ tɛŋ maalig bʋʋdi wʋsa.

## Menzgold faang
Yʋʋm tusa ayi nɛ piiga nɛ awai la, pinilig nwadig la, daba awai daar (9 January 2019), kootu da tis o gbaʋŋ ye ba gbane Mensah ka yɛ o mɔri ligidi tʋm lin pʋ nar siem ka mɛ len maa nidib ye o fane ba. Nwa da kɛ ka banɛ gɔsid tʋʋmbɛɛd nam ka ba yʋʋr buon Criminal Investigations Department bɛ Ghana Police Service tʋʋma ni la ka ba tis nɔɔr linɛ buon ye Interpol red alert. Ba da nɔk wada nwɛ o kali anɛ ye o tʋʋma la daa pʋ mɔr kasɛta gbaʋŋ kanɛ paal ye li anɛ suak ziniga ka li paal ye o daa panasid nidib o tʋʋma pʋʋgin. Yʋʋm tusa ayi nɛ pisi nɛ atan (2023), ka A-G daa tis nɔɔr ye o na gɔs Menzgold tubur tɛɛgir yela, ka nwe o nɛ yela pistan nɛ awai (39).

## On da yɔ Menzgold dim la
Yʋʋm tusa ayi, nɛ piiga nɛ anii la, nwadis awai la ni (September 2018), Menzgold da mɔr Securities and Exchange Commission, Ghana (SEC) nɛ Bank of Ghana (BOG) kɛŋ kɔɔtɔ ni banɛ daa die o tʋʋma gbaʋŋ la yela. Mensah da lɛb Ghana na yʋʋm tusa ayi, nɛ piiga, nɛ awai la, nwadis ayɔpɔi la ni (July 2019), ye wada pʋ gbane o Dubai tɛŋine ka o na gɔs ka yɔ Menzgold sama la wʋsa. Sama la nam pʋ yɔ la ka banɛ kpɛnɛd Nana Appiah Mensah zug ye gɔmena pu maalʋ sum.

Menzgold daa ye li nar ka ba yɔ ba, dɔlisidi Dubai kɔɔtɔ daa bas suor siem ye nasaatɛŋ ligidi million pistan nɛ awai ($39 million) banɛ daa kuos sanlima tis Royal Diamonds la bakwai atan saŋa, paas nɛ ban daa kpɛnɛsʋ

sarega ni saŋa biela la yela. Nana Appiah Mensah daa paae Ghana naan nwadisa ayɔpɔi la dabisa piiga nɛ yinne daar (11 July) ye banɛ ka ba buon ye Criminal Investigation Department ka li bɛ Ghana Police Service tʋʋma ni la, vɛɛnsi gɔs.

Yʋʋm tusa ayi nɛ pisi nɛ atan, dabisa piiga, nɛ anii la daar (18 August 2023), Nana Appiah Mensah, daa gbane ye o lɛn paam ligidi yi banɛ ka o mori ba sama la ni linɛ daa an Digital Verification Access Card ka li yɔɔd an million ayʋobu, tusa ayi nɛ kɔbʋs nu (GHC650) O daa mudugud ye yɔɔd la an suor kanɛ ka banɛ ka o mori ba sam la na paali ba mɛŋ ka o nyaan yɔɔ ba. Nidib bedego daa pian nwa yela ka o daa bas gbaa kaŋa.

## Sanrega kpɛnɛb
One an Attorney General, ka o yʋʋr buon, Godfred Yeboah Dame, maligim nɔk yela wʋʋ kal pistan nɛ awai (39 charges) sunʋl Nana Appiah Mensah zug. Yɛla bama daa yi gbaʋŋin na nɛ yʋʋm tusa ayi nɛ pisi nɛ atan, nwadis anii, dabisa pistan la daar (August 30, 2023). O na zien kɔɔtɔ tuon yela paal banɛ ka ba nɔki ziil o la nɛ yʋʋm tusa ayi nɛ pisi nɛ atan, nwadis awai la dabisa piiga, nɛ awai la daar (September 19, 2023). One an Attorney General nɛ Minister of Justice daa tis nidib tiir ye banɛ ligidi bɛ Menzgold Ghana Limited dim ni la na paami ba ligidi dies, bɔzugɔ gɔmena pinil ye ba tɛɛg tʋʋma nwa tubir, nɛ one sʋʋe li, Nana Appiah Mensah.

## On nyaŋi maal siel
da paam yaan piini ayi nɛ on yaŋi sʋŋ ka Ghana tʋʋma nɔbig.- Blackstar Line an Cooperative Credit Union, laas nɛ Marcus Garvey Foundation  daa nɔk yaan piini ayi ka la an gbana tis NAM 1 on sʋŋ ka Ghana tʋʋma nɔbig la zug, ka sɔb on sʋŋ siem  la tabil.

O da sʋŋ ka Ghana nɔba diema dim ka ba buon Ghana U17 nɛ U20 la, nɛ million kɔbʋsyi (GHc 20,000)

O da paam yaan piini ka li anɛ o tʋʋma yela benɛ Exclusive Men of the Year Africa Awards 2017.

4syte Music Video yaan piini yʋʋm tusa ayi nɛ piiga nɛ ayɔpɔi la ni (2017) – yaan piini titaar.

Tʋmtʋmnib zinig piini – dasam nɛ pʋasada ban pisnu banɛ nyaŋi tʋm tʋʋma tiak Ghana tɛŋ.

Yaan piini linɛ bɛɛ li kɔn – yʋʋm tusayi nɛ piiga nɛ anii (2018) Radio and Television Personality (RTP) Awards ka nyaan paas ayi daani bɛ Most Influential Entertainment Personality Ghana sʋʋlim yʋʋm tusa ayi nɛ piiga nɛ anii (2018), da tial ne one an chief executive officer tis EiB Network, Kwabena Adisi onɛ ka ba buon ye ‘Bola Ray la.

O da paas dasam nɛ pʋasada ban kɔbʋga banɛ nyaŋi tʋm tʋʋma ninsabilis sʋʋlim gatti ba taaba, ka ba da die yi nɛ Confederation of West African Youth (CWAY), yʋʋm tusa ayi nɛ piiga nɛ anii, nwadis ayɔpɔi (July 2018) la ni.

O da die yaan piini an onɛ paas anii 8th Ghana Entrepreneur and Corporate Executive Awards yʋʋm tusa sayi nɛ piiga nɛ anii, nwadis anaasi (April 2018) - Best Business Executive yʋʋm kan la.

Yʋʋm tusayi nɛ piiga nɛ anii, nwadis awai (November 2018) – O da die yaan piini kanɛ bɛɛ li kɔn bɛ Ghana Music Awards South Africa.

O da die yaan piini kane an one paas ayi one nyaŋidi sʋŋid diema yela ka ba buon 2nd Most Influential Entertainment Personality bɛ Ghana yʋʋm tusayi nɛ piiga nɛ anii (2018).

NAM 1 da paam linɛ buon lower-tier Star Madrid FC, ka li yinɛ o tʋʋm kanɛ buon ye Zylofon Cash la, ka li da anɛ yʋma nu ka ligidi kanɛ bɛɛ li pʋʋgin an naasaatɛŋ ligidi million piiga ($10 million) anina kʋ da kilim one sʋŋid Ghana Premier League yʋʋm tusayi nɛ piiga nɛ anii, nwadis anu (May 2018) la ni.

Piini kane an Special Recognition Award for Business Innovation bene the Exclusive Men Of The Year Africa Awards (EMY AFRICA) League yʋʋm tusayi nɛ piiga nɛ ayɔpɔi, nwadis ayuobu (June 2017) la ni.

## Gbanvɛɛnsa



Bɛn:My Kusaal Achiever Editing Contest
Bɛn:Ninsaal